**ERASMUS+MONGWBL төслийн мэдээлэл**

2023.12.21

Төслийн хүрээнд Голомт болон Төрийн банкинд 2022-2023 оны хичээлийн жилд банкны салбарт 20 оюутан 6 сарын хугацаатай, аялал жуулчлалын салбарт 7 оюутан 3 сарын хугацаатай АБСС-д хамрагдсан.

Төслийн үйл ажиллагааг цаашид үргэлжлүүлэн 2023-2024 оны хичээлийн жилд арилжааны банкинд 18 оюутан, банк бус санхүүгийн байгууллагад 4 оюутан үргэлжлүүлэн АБСС-д суралцаж байна.

АБСС-ийг түгээн дэлгэрүүлэх, оролцогч талуудын хүрээг өргөтгөх, оюутанд сонголт бий болгох үүднээс банкны салбарт манлайлагч Худалдаа Хөгжлийн Банк, банк бус санхүүгийн байгууллагад манлайлагч Жи Эс Би Капитал ББСБ, Нэткапитал Финанс Корпораци ББСБ-тай хамтын ажиллагааны гэрээ байгуулан ажиллаж байна. Энэ хүрээнд оюутнуудыг АБСС-д хамруулах, Жи Эс Би Капитал ББСБ-ийн шилдэг оюутны тэтгэлэгт хөтөлбөрийг санаачлан хэрэгжүүлж 2 оюутанд төлбөрийн 70 хувийн тэтгэлэг гардуулсан байна.

Мөн Архангай аймгийн Цэцэрлэг хот, Завхан аймгийн Их-Уул, Тосонцэнгэл сумдад АБСС үйл ажиллагааг түгээн дэлгэрүүлэх чиглэлээр 90 гаруй төрийн албан хаагч, ЕБС-ийн 120 гаруй багш, ЕБС-ийн 500 гаруй сурагчдад, Улаанбаатар хотод үйл ажиллагаа явуулдаг Ерөнхий боловсролын 9 сургуулийн 1250 гаруй сурагчид, 520 гаруй багш нарт АБСС мэдээлэл түгээж ажилласан байна. Цэцэрлэг хотын АБ телевиз, Эрдэнэт хотын Номин телевизд АБСС-ийг сурталчлах, түгээн дэлгэрүүлэх чиглэлээр ярилцлага өгсөн байна.

Төслийн хэрэгжүүлэхтэй холбоотой хийгдсэн зарим ажлуудаас түүвэрлэн авч үзвэл:

Бичиг баримт боловсруулахтай холбоотой:

1. Европын холбооны Erasmus+ төслийн санхүүжилттэй MongWBL төслийн хүрээнд Бизнесийн удирдлага, Нягтлан бодох бүртгэл, Банк, Санхүү, Програм хангамж, Нягтлан бодох бүртгэл, Аялал жуулчлал мэргэжлээр Ажлын Байранд Суурилсан Сургалтанд хамрагдах боломжтой.
2. АБСС хөтөлбөрөөр суралцагчид нь 6 сарын хугацаатай хамтран ажилладаг байгууллагуудад цалинтай дадлагажих боломжтой.

Хурал чуулганы мэдээлэл.

1. “ДЭЭД БОЛОВСРОЛЫН ТОГТОЛЦООНД АЖЛЫН БАЙРАНД СУУРИЛСАН СУРГАЛТЫГ НЭВТРҮҮЛЭХ АСУУДАЛД” сэдэвт “ЭЕРЭГ МОНГОЛ ЧУУЛГАН 2023”-д 2023.03.21 өдөр зохион байгуулагдсан. Чуулганы илтгэгч болон панелистуудаар Монгол Улсын Боловсрол, Шинжлэх Ухааны Сайд Л.Энх-Амгалан, Хөдөлмөр, Нийгмийн Хамгааллын Дэд сайд С.Зулпхар, Отгонтэнгэр Их Сургууль ERASMUS+MONGWBL Төслийн Зохицуулагч А.Буянжаргал, МҮХАҮТ-ын Гүйцэтгэх Захирал Т.Дүүрэн, Монголын Ажил Олгогч Эздийн Нэгдсэн Холбооны Гүйцэтгэх Захирал Х.Ганбаатар нар панелистуудаар орж Дээд боловсролын тогтолцоонд ажлын байранд суурилсан сургалтыг нэвтрүүлэх асуудалд” сэдвээр хэлэлцүүлэг өрнүүлсэн.
2. Ажлын байранд суурилсан сургалтын талаарх боловсруулсан бодлогын баримт бичиг, жишиг хөтөлбөрийн хэрэгжилтийг хэлэлцэж, санал авч сайжруулах зорилгоор БШУЯ-нд Үндэсний хэлэлцүүлэг 2 удаа зохион байгуулагдсан.
3. Erasmus+, MongWBL төслийн хүрээнд Голомт болон Төрийн банкинд АБСС-д гарсан оюутнуудтай ЭЗБУС-ийн багш нар уулзалт зохион байгуулсан. АБСС-д бүрэн хамрагдаагүй оюутнууд хэрхэн ажиллах талаар мэдээлэл хүргэн ажилладаг.

Төслийн үйл ажиллагааг сурталчлахтай холбоотой:

1. Оюутнуудыг Голомт банк, Төрийн банк, Аялал жуулчлалтай холбоотой байгууллагуудад АБСС-д гаргахтай холбоотойгоор MONGWBL төсөл болон АБСС-ийн талаарх мэдээллийг ЭЗБУС-ийн багш нарт хийсэн.
2. MongWBL төслийн хүрээнд ОТИС-ийн нийт багш, оюутнуудад 2023.5 сарын 9-нд “АБСС”-н туршлага солилцох сургалт, уулзалт зохион байгуулсан. Сургалтаар:
   * 1. Төслийн үндэсний зохицуулагч, доктор А.Буянжаргал Төслийн цар хүрээний талаарх мэдээлэл сургалт орсон.
     2. ЭЗБУС захирал, доктор, дэд проф, Н.Отгонбаяр Туршилтын явцад анхаарах зүйлсийн талаарх сургалт орсон.
     3. БУТ эрхлэгч, доктор, П.Эрдэнэбат Туршилтын үр дүн, боловсруулах бичиг баримтууд, анхаарах зүйлсийн талаарх сургалт орсон.
     4. Банк-4 оюутан Г.Эрдэмтөгөлдөр /Голомт банк/, БУ-4 оюутан М.Пүрэвням /Төрийн банк/ нар өөрсдийн туршлагаа хуваалцсан.
3. Н.Отгонбаяр, П.Эрдэнэбат нар БУ-3, Банк-3 ангийн оюутнуудад 2023.06.01-с 3 сарын хугацаатай АБСС-д гарахтай холбоотой мэдээлэл хүргэж ажилласан. Үүний үр дүнд 10 гаруй оюутнууд тус АБСС-д хамрагдахаар хүсэлтээ гаргаад процессийн зураглалын дагуу ажил хийгдсэн. Тус оюутнууд Голомт банк, Жи Эс Би Капитал ББСБ, Нэт Капитал Финанс Корпораци ББСБ-д АБСС-д хамрагдаж байна.
4. 2022-2023 оны хичээлийн жилд АБСС-д амжилттай хамрагдсан оюутнууд АБСС-ийн үзэл санааг түгээн дэлгэрүүлэх, туршлагаа хуваалцах, АБСС-ийн давуу талыг сурталчлах зорилгоор ОТИС-д нээлттэй өдөрлөг зохион байгуулсан.
5. АБСС-ийн үзэл санааг түгээн дэлгэрүүлэх зорилгоор [www.tovch.mn](http://www.tovch.mn) [www.toim.mn](http://www.toim.mn) сайтуудаас гадна Монголын радиогийн Хурд агентлагт АБСС-д гарсан оюутан, хариуцан ажиллаж буй багш нар АБСС-ийн давуу тал, туршилтын явц, үр дүнгийн талаар мэдээлэл өгч ажилласан.
6. Erasmus+, MongWBL төслийн хүрээнд Голомт болон Төрийн банкинд АБСС-д гарсан оюутнуудтай ЭЗБУС-ийн багш нар уулзалт зохион байгуулсан. Уулзалтаар сэтгэгдлийг нь сонсч, цаашид хийх ажлуудын талаар ярилцсан.
7. Эрдэнэт хотын Номин телевизийн “Кофетэй яриа” нэвтрүүлэгт ментор багш оролцож АБСС-ийн талаар мэдээлэл түгээх ярилцлага хийсэн /2023.10 сар/.